टेक्स्ट पर नज़र दौड़ाना स्पीड रीड करना सीखना (Speed Reading Kaise Kare) अपनी पढ़ने की स्पीड को मापना
किसी टेक्स्ट की उथली जानकारी प्राप्त करने के लिए नज़रें दौड़ाई जा सकती हैं। इसका उपयोग किसी समाचारपत्र में छपे लेख में इंट्रेस्टिंग सामग्री की खोज के लिए किया जा सकता है, या किसी टेस्ट की तैयारी के लिए किसी टेक्स्ट्बुक से महत्वपूर्ण विचार प्राप्त करने के लिए। यह गहन अध्ययन के लिए अच्छा तरीका नहीं है। चैप्टर्स के शीर्षकों तथा बड़े सेक्शनों के प्रारम्भ में दिये गए सबहेडिंग्स को देखने से शुरुआत करिए। समाचारपत्र के हर लेख की हैडलाइन पढ़िये या मैगज़ीन की कंटैंट टेबल। टेक्स्ट्बुक्स में आम तौर पर इन जगहों पर प्रत्येक चैप्टर की भूमिका और सारांश दिया होता है। अन्य टेक्स्ट्स में, किसी भी चैप्टर या लेख का बस पहला और अंतिम पैरा पढ़िये। यदि आप विषय से परिचित होंगे तब तो आप जल्दी से पढ़ लेंगे, मगर यथासंभव तेज़ पढ़ने का प्रयास मत ही करिए। आप सेक्शन का अधिकांश भाग कूद कर पार कर लेने पर समय तो अवश्य ही बचा लेंगे, मगर आपको वह समझना भी तो है, जो आप पढ़ रहे हैं। अगर आप अभी भी और कुछ सीख ही लेना चाहते हैं तब सामान्य रूप से पढ़ने के स्थान पर, तेज़ी से अपनी दृष्टि उस पेज पर फिराइए। अब, जब आपको उस सेक्शन का सारांश मालूम है तब आप महत्वपूर्ण भागों को पहचानने के लिए प्रमुख शब्द चुन सकते हैं। ठहरिए और इन शब्दों को घेर दीजिये:  वे शब्द जिनको अनेक बार दोहराया गया हो मुख्य विचार – जिनमें अक्सर शीर्षक या सेक्शन हेडर के शब्दों का उपयोग किया जाता है व्यक्तिवाचक नाउन (noun) इटालिक्स, बोल्ड टेक्स्ट, या अंडरलाइन वे शब्द जिनसे आप परिचित नहीं हैं इनमें अक्सर ही बहुत सी जानकारी दी जाती है, जिसको बहुत अधिक पढ़ने की आवश्यकता नहीं होती है। एक दो मिनट का समय निकाल कर सुनिश्चित करिए कि आप हर डायग्राम को पूरी तरह से समझ लेते हैं। यदि आप विषय को भूल से गए हों, तब हर पैरा की शुरुआत को पढ़िये। पहले एक या दो वाक्य आपको मुख्य मुद्दों के बारे में सिखा देंगे। वापस जाइए और उन शब्दों को देखिये जिन्हें आपने घेर दिया था। क्या आप इनको “पढ़” कर आम तौर पर यह विचार कर सकते हैं कि टेक्स्ट किस विषय में है? अगर आप किसी शब्द पर कनफ्यूज़ हो जाते हैं तब उस विषय की याद ताज़ा करने के लिए, उस शब्द के आस पास के कुछ वाक्यों को पढ़ डालिए। जब आप यह कर रहे हों, तब और शब्दों को भी घेर दीजिये। लगभग सभी रीडर “सबवोकलाइज़” (subvocalize) करते हैं या अपने गले को ऐसे हिलाते हैं जैसे वे शब्दों को बोल रहे हों। इससे रीडर्स को विचार याद रखने में सहायता मिल सकती है, मगर स्पीड के लिए यह मुख्य बाधा भी है। इस आदत को कम से कम रखने के ये कुछ तरीके हैं:   पढ़ते समय गम चबाइए या गुनगुनाइए। इससे वे मसल्स एंगेज (engage) हो जाती हैं जो सबवोकलाइज़ करती हैं। यदि आप पढ़ते समय अपने होंठ हिलाते हैं तब उन पर अंगुली रख लीजिये। पढ़ते समय आपकी दृष्टि अक्सर पिछले शब्दों पर चली जाती है। अधिकांश समय, ये ऐसे छोटे छोटे मूवमेंट्स होते हैं जो कि शायद समझने में कुछ सुधार नहीं करते हैं। शब्दों को पढ़ने के तुरंत बाद उनको छुपाने के लिए इंडेक्स कार्ड का उपयोग करिए, जिससे आप स्वयं को ट्रेन कर सकें कि  आप इस आदत का अत्याधिक उपयोग न करें। ये “रिग्रेशन” (regression) तब भी होते हैं जबकि आप किसी चीज़ को समझने में असफल रहते हैं। अगर आपकी दृष्टि कई शब्द या पंक्तियाँ पीछे कूद जाती है, तब यह इस बात का संकेत है कि आपको धीमे हो जाने की आवश्यकता है। पढ़ते समय आपकी आँखें झटके से मूव करती हैं, कुछ शब्दों पर ठहरती हैं और कुछ को यूं ही पार कर जाती हैं। आप पढ़ तो तभी सकते हैं जब आपकी दृष्टि ठहर जाती है। यदि आप प्रत्येक पंक्ति पर कुछ कम मूवमेंट्स करना सीख लेंगे तब आप कहीं ज़्यादा तेज़ पढ़ सकेंगे। मगर सावधान रहिए – रिसर्च से उन सीमाओं का पता चला है जितनी अंग्रेज़ी रीडर एक बार में देख सकते हैं:  आप अपनी दृष्टि की स्थिति से दाहिनी ओर आठ अक्षर देख सकते हैं परंतु बाईं ओर केवल चार। इससे बन पाते हैं एक बार में करीब दो या तीन शब्द। आप दाहिनी ओर 9-15 स्पेसेस तक के अक्षर देख सकते हैं, मगर उनको स्पष्ट पढ़ नहीं सकते हैं। सामान्य पाठक अन्य पंक्तियों के शब्दों को प्रोसेस नहीं करते हैं। अपने आप को ऐसे ट्रेन करना कि आप पंक्तियाँ स्किप करके भी उनको समझ सकें, बहुत कठिन होगा। आपका मस्तिष्क आने वाले शब्द की लंबाई और आप उनसे कितने परिचित हैं, उसके आधार पर, यह निर्णय करता है कि आपकी दृष्टि कहाँ ठहरेगी। यदि आप अपनी दृष्टि को पेज पर विशिष्ट जगहों तक मूव करने के लिए ट्रेन कर लेंगे तब आप तेज़ी से पढ़ सकेंगे। इस अभ्यास को करने का प्रयास करिए:  टेक्स्ट की पंक्ति के ऊपर इंडेक्स कार्ड रखिए। कार्ड पर, पहले शब्द के ऊपर X लिखिए। उसी पंक्ति में एक और X लिखिए। अच्छी समझदारी के लिए उसे तीन शब्द आगे लिखिए, सरल टेक्स्ट के लिए 5 शब्द आगे और केवल मुख्य मुद्दे समझने के लिए 7 शब्द आगे लिखिए। उतनी ही स्पेसिंग पर और भी X तब तक लिखिए, जब तक कि आप पंक्ति के अंत तक न पहुँच जाएँ। जब आप इंडेक्स कार्ड को नीचे ले जाएँ, तब जल्दी जल्दी पढ़िये, और प्रत्येक X के नीचे फ़ोकस करने का प्रयास करते रहिए। अनेक प्रोग्राम दावा करते हैं कि वे आपके रेफ़्लेक्सेज़ को पहले ट्रेन करके, और फिर तब तक अभ्यास कराके, जब तक कि आपका मस्तिष्क उस तक पहुँच न जाये, पढ़ने की स्पीड को बढ़ा सकते हैं। इसका पूरी तरह अध्ययन नहीं हुआ है। इससे निश्चय ही आपकी टेक्स्ट के इधर से उधर जाने की गति तो बढ़ जाती है, मगर शायद आप बहुत ही कम या कुछ भी नहीं समझ पाएंगे। इसको तभी ट्राई करिए जब आपका लक्ष्य अत्यंत स्पीड से पढ़ने का हो, और आप “शायद” कुछ दिनों के अभ्यास के बाद कुछ अधिक समझ पाएंगे। यह ऐसे होगा:   टेक्स्ट के साथ साथ अपनी पेंसिल मूव करिए। इसको टाइम करिए ताकि आप आराम से कह सकें “एक एक हज़ार” और जब आप पंक्ति के अंत तक पहुँचें तब समाप्त करें। पेंसिल की रफ्तार से पढ़ने में दो मिनट लगाइये। चाहे आपको कुछ भी समझ में न आए टेक्स्ट पर फोकस्ड रहिए और अपनी दृष्टि को पूरे दो मिनटों तक मूव कराते रहिए। एक मिनट आराम करिए, और तब और भी तेज़ जाइए। तीन मिनट लगा कर कलम की उस गति पर पढ़ने का प्रयास करिए जिसमें वह, हर बार जब आप “एक एक हज़ार” कहें तब वह दो पंक्तियाँ पार कर ले। प्रतिदिन या हर बार जब भी आप ये अभ्यास करें, अपने पढ़ने को टाइम करके अपनी प्रोग्रेस की जानकारी रखिए। अपनी मैक्सिमम स्पीड को पीछे छोड़ पाना बहुत बड़ा मोटिवेशन हो सकता है। इस प्रकार से आप अपने पढ़ने को वर्ड्स प्रति मिनट (wpm) के हिसाब से टाइम कर सकते हैं:  किसी भी पेज के शब्दों की संख्या गिन लीजिये, या एक लाइन में कितने शब्द हैं वह गिन लीजिये, और तब उसे पंक्तियों की संख्या से मल्टीप्लाइ कर दीजिये। दस मिनट का टाइमर लगा दीजिये और देखिये कि उतने समय में आप कितने शब्द पढ़ पाते हैं। आप जितने पेज पढ़ते हैं, उसको पेज के शब्दों की संख्या से मल्टीप्लाइ करिए। इसको दस से भाग दीजिये तब आपको पता चल जाएगा कि प्रति मिनट आप कितने शब्द पढ़ पाते हैं। आप ऑनलाइन “स्पीड रीडिंग टेस्ट” भी ले सकते हैं, मगर शायद आपकी स्क्रीन पर पढ़ने की गति छपे हुये पेजों को पढ़ने की गति से भिन्न होगी। यदि आप इनमें से कोई एक या अनेक अभ्यास प्रतिदिन करेंगे तब आपकी रीडिंग स्पीड सुधरनी चाहिए। अनेक व्यक्ति अपनी रीडिंग स्पीड को कई हफ्तों के अंदर दोगुनी कर चुके हैं। अपने को अभ्यास करने के लिए मोटिवेट करने के लिए कुछ माइलस्टोन तय कर लीजिये:  12 साल या उससे बड़े लोगों के लिए 200-250 शब्द प्रति मिनट की रीडिंग स्पीड की अपेक्षा की जाती है।  किसी सामान्य कॉलेज स्टूडेंट की रीडिंग स्पीड 300 शब्द प्रति मिनट होती है। 450 शब्द प्रति मिनट की स्पीड से पढ़ने पर आप उतनी तेज़ पढ़ रहे होते हैं जितनी तेज़ कि कोई कॉलेज स्टूडेंट जो मुख्य मुद्दों की खोज के लिए स्किम कर रहा होता है। आदर्श रूप से आप सब कुछ पूरी तरह से समझते हुये यह कर सकते हैं। 600-700 शब्द प्रति मिनट पर आप उतनी ही तेज़ पढ़ रहे होते हैं जितनी तेज़ कि कोई कॉलेज स्टूडेंट जो किसी शब्द की खोज कर रहा होता है। अधिकांश लोग अपनी सामान्य समझदारी के 75% लेवेल पर रहते हुये, इस स्पीड पर पढ़ना सीख सकते हैं।  1000 शब्द प्रति मिनट या उससे ऊपर की गति पर पहुँचने से आप कोंपिटिटिव स्पीड रीडर्स के स्तर पर पहुँच जाते हैं। इसके लिए आपको एक्सट्रीम तकनीकों की आवश्यकता होती है जिसमें कि अधिकांश टेक्स्ट के ऊपर से कूद जाया जाता है। अधिकांश लोग इस स्पीड पर याद नहीं रख पाते हैं।
जानिए कि कब नज़र दौड़ानी है: शीर्षकों और सेक्शनों के हेडिंग पढ़िये: किसी भी सेक्शन की शुरुआत और उसके अंत को पढ़िये: पूरे टेक्स्ट में महत्वपूर्ण शब्दों पर निशान लगा लीजिये: चित्रों और डायग्राम्स की जांच करिए: कन्फ़्यूज्ड होने पर प्रत्येक पैरा का पहला वाक्य पढ़िये: अपने निशानों का उपयोग करके पढ़ाई करिए: स्वयं से बातें करना बंद करिए: जो शब्द आप पढ़ चुके हों उनको ढक लीजिये: अपनी दृष्टि के मूवमेंट्स को समझिए: अपनी दृष्टि को ऐसे ट्रेन करिए कि वह कुछ कम मूवमेंट करे: जितना आप समझ सकते हैं उससे अधिक तेज़ गति तय करिए: अपनी पढ़ने की स्पीड को टाइम करिए: अपने लिए लक्ष्य निर्धारित करिए:
https://www.wikihow.com/Learn-Speed-Reading https://www.wikihow.com/Learn-Speed-Reading https://www.wikihow.com/Learn-Speed-Reading
Skimming Text Learning to Speed Read Timing Your Reading Speed